फ्रांस की मस्जिद पर हमला : अजाशियो |फ्रांस के कोर्सिका
फ्रांस की मस्जिद पर हमला : अजाशियो |फ्रांस के कोर्सिका द्वीप में अजाशियो की एक मस्जिद में शुक्रवार को भीड़ ने हमला कर दिया। तोड़फोड़ और लूटपाट की। धार्मिक ग्रंथ को जलाने की भी कोशिश की।
माना जा रहा है कि यह हमला रात में हुई हिंसा के जवाब में था जिसमें दो दमकलकर्मी और एक पुलिस अफसर घायल हो गए थे। सरकार ने दोनों मामलों की निंदा की है।
शुक्रवार को पुलिस और दमकलकर्मियों के समर्थन में करीब 150 लोग पुलिस मुख्यालय पर जमा हुए। इनमें से कुछ लोग इबादतखाने पर धावा बोलने वाले 600 लोगों की भीड़ में शामिल हो गए। प्रदर्शनकारियों ने ‘अरबों बाहर जाओ’ और ‘यह हमारा घर है’ के नारे लगाए। करीब 50 किताबें उठा कर बाहर फेंक दीं तथा कुछ को आग लगा दी। अजाशियो में पांच मुस्लिम धर्मस्थल हैं। जुमे की नमाज के कारण वहां सुरक्षा व्यवस्था भी की गई थी।
bho_Deva hin_Deva hin_Deva hin_Deva